Tallinna ja Helsingi vaheline tunnel

**Tallinna ja Helsingi vaheline tunnel** on Soome lahe alla kavandatav raudteetunnel, mis ühendaks Soome pealinna Helsingi  Eesti pealinna Tallinnaga ning Soome raudteevõrgu tulevase Rail Balticu kaudu Baltimaade ja Kesk-Euroopa raudteevõrguga. Tunneli pikkus sõltub sellest, mis tee valitaks, kõige lühem tee on 40 kilomeetrit Naissaarest Porkkala neemeni, muude trassidega oleks see tunnel pikem kõigist olemasolevatest merealustest tunnelitest.

## Projekti seis
FinEst Linki tunneli ehitamise eeluuringu projekti (2016–2018) kaasrahastati Interregi Kesk-Läänemere programmist. Projekti kogumaksumus oli ligi 1,3 miljonit eurot. Projektis osales kuus partnerit Eestist ja Soomest: Helsingi-Uusimaa Liit (peapartner), Eesti Majandus- ja Kommunikatsiooniministeerium, Soome Transpordiagentuur, Harju Maavalitsus, Helsingi Linn ja Tallinna Linn. FinEst Link näeb oma aruandes ette üle 100 kilomeetri pikkust tunnelit, kahe tehissaarega Tallinna madalal ja Uppoluoto kaljul.

FinEst Linki aruande põhjal koosneb merepõhi kavandatava tunneli piirkonnas rabakivist (pegmatiidist), granodioriidist, metavulkaanilistest kivimitest ja liivakivist.

Toomas Peterson on pakkunud, et selle tunneli võiks rajada ankurtunnelina, mis tema väitel on merepõhjaalusest tunnelist üle kahe korra odavam. Sealjuures ta tunnistab, et ühtegi sellist tunnelit ei ole veel kuskil ehitatud.

2021. aastal Eesti Majandus- ja Kommunikatsiooniministeeriumi ning Soome Transpordi- ja Kommunikatsiooniministeeriumi poolt alla kirjutatud memorandumis peetakse vajalikuks Eesti ja Soome koostööd selliste projektide arendamiseks nagu Tallinna ja Helsingi vaheline tunnel.

## Majanduslik hinnang
FinEst Linki hinnang tunneli maksumusele on kuni 20 miljardit eurot. Finest Link nägi ette, et tunneli ehitamist alustatakse 2025. aastal ning selle ehitamine kestab 15 aastat.

## Vaata ka
*Hyperloop
*Rail Baltic
*Talsinki

## Viited

## Kirjandus
*Frank Jüris (detsember 2019). *[https://icds.ee/wp-content/uploads/2019/12/ICDS_EFPI_Analysis_The_Talsinki_Tunnel_Frank_J%c3%bcris_December_2019.pdf The Talsinki Tunnel: Channelling Chinese Interests into the Baltic Sea]*, Rahvusvaheline Kaitseuuringute Keskus

## Välislingid
*GRAAFIK | Milline näeb välja Soome visionääri Tallinna-Helsingi tunneli plaan?, www.arileht.delfi.ee, 20. jaanuar 2018
*Tallinna-Helsingi tunnel võib saada lüliks uuel ühendusteel Aasiast Euroopasse, urmaspaet.eu, 11.03.2018
*FinEst Link uuring: Tallinna-Helsingi tunnel oleks maailma pikim raudteetunnel, mkm.ee, 7. veebruar 2018 
*Helsingi-Tallinna raudteetunnel?, www.finestlink.fi. Veebruaris 2015 valmis Sweco Projekt AS-i ja teiste poolt koostatud eeluuring Helsingi ja Tallinna vahelise merealuse püsiühenduse maksumusest ja majanduslikust väljavaatest. Töö peaeesmärk oli uurida, kas on põhjust raudteetunneli täiemahuliseks tasuvusuuringuks.
*
* Tallinna-Helsingi tunnel, Äripäev
* Jatkopala Tallinnan-risteilyysi: junalla kolmen maan halki neljässä tunnissa, yle.fi/uutiset, 14.06.2017
* Rautatie Norjasta Suomen kautta Tallinnaan olisi Venäjälle iso ongelma, arvioi amerikkalaistutkija, yle.fi/uutiset, 09.10.2017
* Suomen ja Viron välisen rautatietunnelin rakennustyöt saattavat alkaa jo ensi vuonna, www.mtv.fi/uutiset, 25.11.2017
*Helsingi-Tallinna tunnel ja Rail Baltica on arutusel Eesti-Soome ministrite kohtumisel, eestinen.fi, november 2018
*Toomas Peterson: Helsingi-Tallinna tunnel ja Hiina riigikapital ERR, 13.08.2019